YHTEISTYÖRYHMÄN KOKOUS

Aika		12.09.2002 klo 9-12

Paikka		Opetusministeriö, Meritullinkatu 10, 5. krs. huone 516

Läsnä		Tarja Kaira-Hiekkavuo OPM puheenjohtaja
		Eeva-Maria Suikkanen KTM
		Aki Hietanen OM
		Johanna Hartman STM
		Jyrki Paloposki UM
		Ulla Virtasalo YM
		Ritva Järvinen TM
		Hannele Anttila MMM
		Irja Peltonen VM
		Antti Rautava eduskunta
		Pentti Vesanen VNK
		Manu Herna SM
		Pekka Kuittinen VNK
		Maija Jussilainen VM sihteeri

1	Kokouksen avaus
	Puheenjohtaja avasi kokouksen.	

2	Uusi puheenjohtaja ja uusi troikka
Todettiin, että Tarja Kaira-Hiekkavuo OPM toimii syksyn puheenjohtajana, troikan muut jäsenet ovart Ritva Järvinen TM, Manu Herna SM ja  Maija Jussilainen VM koordinaattorina.

3	Edellisen kokouksen pöytäkirjan tarkastaminen
Hyväksyttiin kokouksen  22.5.2002 pöytäkirja. 

4	Tilannekatsaus VN-yhteisiin järjestelmiin

EUTORI

Pentti Vesanen esitteli EUTORIn tilannetta.  EUTORI otetaan 16.9.2002 käyttöön EUS:ssa, STM:ssä ja Brysselin EU-edustustossa sekä ministeriöiden tietopalveluissa. Teknisiä ongelmia LDAP-käyttäjähallinnoinnin kanssa on ollut, mutta ratkaisuja on löydetty.  Käyttökoulutus on käynnistynyt ja se jatkuu vuoden loppuun asti. Siirtymävaiheen onelmana on, että jotkut ministeriöt käyttävät EUTORIa,  jotkut eivät; ongelmia on ratkottu EUTORI-tietopalvelupääkäyttäjäryhmässä. Lisätietoja Senaattorin EU-asioiden valmistelu >EUTORI-info -sivuilla (suora osoite: http://senaattori.vn.fi/eutori-info) 

HARE
Maija Jussilainen esitteli HARE:n tilannetta. Haren suurin muutossuunnitelma on ollut keskushallinnon uudistamisen Kuule kansalaista –hankkeelta lähtöisin oleva ajatus lausuntomenettelyn liittämisestä Hareen. CGEY on tehnyt ehdotuksen, mutta koska siinä ei ole otettu huomioon ministeriöiden asiankäsittelyprosesseja, ehdotusta ei toteuteta sellaisenaan. Myös Vati oli 20.8.2002 kokouksessaan tätä mieltä. Ministeriöiden asiankäsittely- tai muista järjestelmistä tietojen XML-siirto Hareen olisi vastaus moneen ongelmaan: päällekkäistyön välttämiseen, Haren kattavuuteen ja mahdollisesti osittain myös lausuntomenettelyn kehittämiseen. OPM:n hankerekisteristä XML-siirto jo tapahtuu ja osin myös OM:n asiankäsittelyjärjestelmästä Oskarista. Siirron toteutus edellyttää aloitteellisuutta ministeriöiden päässä. Lausuntomenettelyn toteutuksen suunnittelua jatketaan, ottaen huomioon sekä ministeriöiden asiankäsittely että Kuule kansalaista –hankkeen toiveet.

PTJ
Maija Jussilainen kertoi PTJ:n uudistamisen tilanteesta. Uudistustyön määrittely käynnistyy syksyllä 2002, toteutus vuonna 2003.  Dokumenttien hallinnan asiantuntija Tuire Paajanen VNTHY:ssä on kytketty työhön Raimo Mankisen lisäksi.

Senaattori
Pekka Kuittinen esitteli Senaattorin tilannetta: 

Senaattori -hankkeen 2. toteutusvaiheen vaiheen määrittely hyväksytty hankkeen ohjausryhmässä alkukesästä. Loppuvuosi hankkeen 2. toteutusvaiheen toteutusta pitäen sisällään mm. alla mainittua.

Aluksi: Tiedotteiden, asiakirjojen ja tapahtumien vienti Senaattoriin 
- joka ministeriön tietopalvelusta odottaisi ainakin tiedotteen/asiakirjan/tapahtuman tai pari kuussa. 
- Tietoja voi itse viedä: tunnuksia saa senaattori@vnk.vn.fi tai lähettää samaan osoitteeseen joloin ne viedään Senattoriin.
Palvelun tavoiteltuja toiminnallisuuksia alkaa olla ja on luvassa loppuvuoden aikana merkittävästi kasassa. Sisältöjä, tietojen jakamista ja integraatioita uupuu. Aidosti VN:n yhteinen?

1.	Johtamisen näkymä
- avattaneen syksyn kuluessa, tulee vielä arvioida ja täydentää mm. johtamisen tietotuen näkökulmasta
- mahdollinen laajentaminen ohjelmajohtamisen tietotuen suuntaan
2.	Hankkeiden virtuaalinen projektihuone / työtila
- Valtipa kiinnostunut olemaan yksi pilotoijista.
- kriittistä on, että myös hankkeissa olevat yhteistyökumppanit VN:n ulkopuolelta pääsevät työtilaan.
3.	VN-foorumi tiiviiksi osaksi Senaattoria
- pyrkimys 5.10. mennessä ajaa vanha alas
- uudessa uutta mm. hyvä integraatio, hakumahdollisuus, metadatat mukana, useimpiin  tauluihin ei tarvita tietojen viemiseen kirjautumista, tavoite että tauluille voi lähettää viestejä sähköpostina
4.	Personointi
5.	VN:n ulkoinen tiedotevirta 
- tulossa lähiviikkoina, kun ensin vielä ulkoisille sivuille saadaan muutama ministeriö lisää

Muuta ajankohtaista
1.	LVM:n intranet valmistunut / valmistumassa ContentM-alustalle
- vastaavia ministeriöiden, muiden organisoitumien tai hankkeiden personoituja standardien mukaisia intraneteja / virtuaalisia projektihuoneita / työtiloja helppoa, nopeaa ja halpaa toteuttaa muitakin. 
2.	Senaattori ja ostettuja palveluja on käytettävissä mobiilisti
ks. Etusivu: Mobiilipalvelut tai http://senaattori.vn.fi/wap
Kyse on vielä pilotista, sisältöäja tarjontaa laajennetaan toiveiden mukaan. Ministeriöiden / tietopalveluiden on suhteellisen helppo samaa tekniikkaa käyttäen toteuttaa omia tarvitsemiaan mobiili/wap-palveluja. Ostetuista tarjolla mm. Kauppalehti, STT harkinnassa
3.	VN:n dokumenttien rakenteistusta ja JHS-143:aa tukeva XML-skeeman mukaan mukautuva selainkäyttöinen XML-editori todennäköisesti tulossa piakkoin käyttöön Senaattorin editorina. Tuote jota käytetään on XML-Spy:n selainversio.
4.	Senaattorin sisällöntuottajakoulutus 
Tiistaina 22.10 JA 12.11 KLO 12.00 - 16.00 
Ilmoittautumiset: senaattori@vnk.vn.fi tai p. 22121
5.	Testipalvelin käytettävissä
http://192.49.24.91/scripts/cgiip.exe/WService=senaattori2/cm/pub/showdoc.p?docfolderid=45&mymenuid=1
Palvelin 192.49.24.91 pitää olla lisäksi selaimen tietoliikenneasetuksissa määritelty niin että se ei käytä välityspalvelinta(NO proxy for).
6.	STM:n PrettyLib kirjastotietokanta on tulossa Senaattoriin. UM:n PrettyLibin tuloa Senaattoriin vasta valmistellaan. Kannat ovat jo valmiina, odottavat tarvittavia yhteysavauksia ministeriön verkon ja VN:n verkon välille.
7. Agenttiohjelmien hyödyntäminen harkinnassa
8. Senaattorissa toimii lyhytosoite http://senaattori.vn.fi/valtipa
jonka on tarkoitus kehittyä Valtipan sivuksi Senaattorissa.

Päätettiin, että Valtipa ryhtyy kokeilemaan ja kehittämään Senaattoria virtuaalisena työtilana omassa toiminnassaan.

5	VN:n asianhallinta; ministeriöiden asianhallinta – tilannekatsaus

VN-asianhallinta
Maija Jussilainen esitteli VN-asianhallinnan kokonaisuuden kehittämisajatuksia. VNTHY:n sovellusryhmä on pitänyt pari sisäistä seminaaria, jossa on suunniteltu, miten ongelmakokonaisuuteen tartutaan ja miten asia etenisi. Sovellusryhmä lähti VM:n hanketyön hallinnan viitekehyksestä, ks. liitteet. VNTHY suunnittelee useampia workshopeja syksyn kuluessa,  myös Valtipan kanssa. Valtipan asiakirjahallinnon ryhmä suunnitellee tarkemmin sisältöä. 

STM – Doktori -hanke
Johanna Hartman esitteli STM:n tilannetta. Asian- ja dokumentinhallinta-projekti on ollut vuoden käynnissä. Toimintaprosesseja on kuvattu. Käytössä on ollut Process guide –ohjelmisto. Prosesseja on analysoitu asiakirjojen kautta. Kesällä järjestettiin avoin tarjouskilpailu ja 5.9. avattiin 12 tarjousta, joista valinta tehdään lokakuun loppuun mennessä. 
STM:ssä on tekeillä tiedonhallintasuunnitelma, joka on laajennettu versio AMS:sta, johon on tarkoitus on kytkeä prosessien kokonaisuus. Ministeriön tehtäviä luokitellaan; luokitus tulee olemaan hakuelementtinä. 
Asiakirjat on kuvattu ja analysoitu: asiakirjojen julkisuus, säilytys, aktiiviajan käyttötarve jne. Tästä saadaan metatiedot.
Prosesseilla on rajapintoja VN:n prosesseihin; rajapintamääritykset tehdään.
Doktori –hanke aloitetaan lokakuussa, sen jälkeen tulee käyttöönotto ja koulutus ja tämän jälkeen jatkokehitys.
Merkittävää on, että prosessien kuvauksen kautta asiakirjahallinto on ensimmäistä kertaa myyty ministeriön johdolle.

SM - Assi
SM:n asiankäsittely visio 2005 –hankkeen asettamiskirje lähetetty kokouskutsun  mukana. Manu Herna esitteli SM:n tilannetta.
Em. hanke on esitutkimushanke. SM:ssä on Assi –asiankäsittelyjärjestelmä, joka ei kuitenkaan ole niin laajasti käytössä, kuin mitä oli tarkoituksena. Lääninhallitukset ja maistraatit kuitenkin käyttävät Assia.
Esitutkimushankkeessa on tarkoitus selvittää, mitä asiankäsittelyllä pitäsi saada aikaan; SM:ssä paperiprosessit ovat edelleen vallitsevia.
Hankkeessa on jo selvitetty, mitä muissa ministeriössä on saatu aikaan; seminaaria VNTHY:n kanssa odotetaan. Aikataulu on ensi vuoden keväälle; tuloksena saadaan esitutkimus, jonka perusteella päätetään jatkosta.

TM
Ritva Järvinen kertoi, että TM:ssä on asetettu toukokuussa 2002 hanke, jonka tarkoituksena on kehitttää asiankäsittelyä. Hankkeen projektipäällikkönä on Päivikki Koskimies. Proessien kartoitus on meneillään. Hanke jatkuu maaliskuulle 2003 asti.

OM - Oskari
Aki Hietanen kertoi OM:n asiankäsittelyjärjestelmän Oskarin tilanteesta. Järjestelmä on Lotus Notes –pohjainen. Suunnittelun lähtökohtana oli prosessien kuvaus: muutama 10 prosessia kuvattiin kaavioina. AMS ym. kaavoja uudistettiin. Käyttäjäkoulutus jatkuu edelleen, tarkoitus saada valmistelijat käyttämään Oskaria, sen sijaan että sihteerit ylläpitävät Oskaria; työtapojen muuttaminen on suurin vaikeus hankkeessa.
Oskarin perusideana on tiedon vapaa liikkuvuus; asiakirjat pyritään saamaan sähköisessä muodossa sekä sisään että ulos. Oskarin yhteyttä EUTORIiin, HAREen ja muihin järjestemiin on suunniteltu ja osin toteutettu.
Tämänhetkisenä ongelmana on asiasanoitus; VN-asiasanastoon on toimitettu sanoja, mutta ilmeisesti OM:ssä on tarpeen käydä ne vielä uudelleen läpi.
OM on halukas esittelemään Oskaria Valtipalaisille syksyn kuluessa, esim. marraskuussa. Samalla voidaan kertoa OM:n tietopalvelun uudelleenorganisoitumisesta.

PLM
Eeva-Liisa Tuomi-Kyrö lähetti kokoukselle sähköpostiviestin, jossa kertoi PLM:n asiankäsittelyn tilasta:
- PLM:ssä käyttökoulutus alkaa viikolla 40
- viimeiset kurssit viikolla 47
- käyttökoulutuksen jälkeen joulukuussa 2002 päätetään otetaanko asianhallintajärjestelmä käyttöön 1.1.2003

VM - Valdo
Irja Peltonen kertoi, että VM:ssä on ollut vuodesta 1998 dokumentinhallintajärjestelmä käytössä; vuoden 2001 aikana otettiin käyttöön selainversio. Nyt on tultu kysyntävaiheeseen: osastot kysyvät, miten ne voisivat hyödyntää parhaiten Valdoa; tietopalvelu toimii konsulttina. Valdosta on tullut työväline – tähän asti sen käyttö on ollut epätasaista. Valdossa on ollut kattavimmin EU-asiakirjat;  muutos tapahtuu siirryttäessä EUTORIin. 
Osastoilla on toimintalähtöisiä hankkeita Valdon suhteen. Koulutus on siirtymässä asiakirjojen laatimisen kouluttamisesta asiakirjojen tallentamisen ja hakemisen yhteyden oppimiseen: miten virkamiehet oppivat ymmärtämään metatietojen  merkityksen ja oppivat antamaan metatiedot. Tämä merkitsee sitä, että virkamiehet alkavat käyttää Valdoa itse, ei vain sihteerien välityksellä.
Valdoa kehitetään asiankäsittelyn suuntaan: diaarin ja Valdon välillä on jo yhteys. 

MMM
Hannele Anttila kertoi, että MMM:ssä tehtiin viime keväänä esitutkimus, joka lähti nykytilan kuvauksesta. Virkamiehiä haastateltiin, tarpeita kartoittettiin.

YM – AHJO
Ulla Virtasalo kertoi, että YM:sä on kysymys koko ympäristöhallinnon
asiakirjojen hallinnasta. Kehittämisprojekti AHJO aloitettiin vuonna
1998 ja vuoden 2002 alussa otettiin käyttöön diaariosio
ympäristöhallinnon 15  virastossa (ympäristöministeriö, alueelliset
ympäristökeskukset ja Suomen ympäristökeskus).

Kussakin organisaatiossa toimii AHJO-yhdyshenkilö, joka informoi
järjestelmän mahdollisuuksista, osallistuu käyttöönoton suunnitteluun
sekä suunnittelee esittelijöiden ja muiden sähköisiä asiakirjojen
tuottavien käsittelijöiden koulutuksen. Asianhallinnan käyttöönotto
sähköisten asiakirjojen tallentamisen osalta etenee kunkin organisaation
omien resurssien ja valmiuksien mukaan. Toistaiseksi asiakirjoja
järjestelmään vievät pääasiassa kirjaajat ja sihteerit.

Tietojärjestelmien ja asianhallintajärjestelmän toteuttaminen on
vaatinut myös koko ympäristöhallintoa koskevan intranetin kehittämistä
ja muuttamista uudistamalla se pelkästä informaationjakokanavasta
työntekijöiden työskentely-ympäristöksi. Asianhallintajärjestelmän
ytimenä ja intranetin pohjana toimii  LiveLink
dokumentinhallintajärjestelmä, joka on ympäristöhallinnon infratason
ratkaisu paitsi dokumentinhallintaan myös työryhmätyön- ja projektien
hallintaan sekä verkkojulkaisemiseen.

UM – Arkki
Jyrki Paloposki kertoi, että Arkkiin on syksyn aikana kasattu sisältöä.
Arkki julkistetaan lokakuussa ja käyttäjäpalautteen perusteella tehdään
kehittämistyötä. Tiedotus ja koulutus on tulossa; aluksi Arkki on käytössä
vain ministeriöissä, vuoden 2003 alusta myös edustustoissa.

KTM
Eeva-Maria Suikkanen kertoi, että KTM:ssä alkaa tietostrategian uudistaminen vuonna 2003;  se sisältää myös dokumenttien hallinnan.

OPM 
Tarja Kaira-Hiekkavuo kertoi, että OPM:ssä alkoi huhtikuussa ns. ohjatun asiakirjan käyttökoulutus. Ohjatulla asiakirjalla laaditaan kaikki hallinnolliset asiakirjat ja ne tallentuvat sähköiseen arkistoon. Tavoitteena on, että virkamiehet itse laativat asiakirjansa.  Alle puolet virkamiehistä on koulutettu.
	
6	Keskushallinnon uudistaminen>ohjelmajohtaminen>strategisten politiikkaohjelmien tietotuki; tietopalvelujen rooli; Senaattorin rooli

Maija Jussilainen esitteli ohjelmajohtamisen suunnitelmia, jotka on kirjattu mm. keskushallinnon uudistamisen ministerityöryhmän  loppuraporttiin ja tulee laajemmin esitellyksi ns. simulointihankkeen loppuraportissa. Simulointihankkeen loppuraportti ilmestyy syksyn aikana ja siihen on kirjattu myös tietojohtamisen näkökulmaa. Ohjelmajohtaminen lienee niitä asioita, jotka lopullisesti päätetään seuraavien hallitusneuvotteluiden jälkeen (vrt. uutiset hallituksen iltakoulusta 11.9.2002). 

Pekka Kuittinen esitteli Senaattorin johtamisen näkymää ja ohjelmajohtamisen tietotuen näkymää. Kumpaakaan ei ole vielä avattu Senaattoriin, vain ylläpitäjät näkevät sivut. Toivottiin Valtipan jäsenille ylläpitäjien oikeuksia. 

Todettiin, että Valtipan panosta tarvitaan sisällön saamiseksi johtamisen näkymään. VM:stä Leena Lehtovuori ja Maija Jussilainen osallistuvat työhön. Muut halukkaat voivat ilmoittautua Pekka Kuittiselle.

Keskusteltiin tietopalvelujen roolista ohjelmajohtamisen tietotuessa. Todettiin, että 
•	osallistuminen tietotuen suunnitteluun on Valtipan strategian mukaista. 
•	Senaattorin virtuaalisen työtilan kokeilu ja kehittäminen on hyvä idea 
•	informaatikoiden yhteistyön ja kysy kirjastonhoitajalta –tyyppisen palvelun kehittäminen  vievät ohjelmajohtamisen tietotuen ajatusta eteenpäin  
•	konkreettisia suunnitelmia ohjelmajohtamisen ja sen tietotuen  järjestämiseksi ei ole vielä olemassa. 
•	Valtipa suhtautuu myönteisesti tietopalvelujen osallistumiseen asian kehittelyyn.

7	SM:n kartoitus tietopalveluiden järjestämisestä ministeriöissä
	
Hankkeen  asettamiskirje oli jaettu kokouskutsun yhteydessä. Manu Herna tunnusteli, mikä tietopalvelujen asenneilmasto on, kun tietopalveluja halutaan kehittää ko. hankkeen näkökulmasta. Todettiin, että 
•	tietopalvelujen on syytä itse kehittää toimintojaan ja pystyä perustelemaan valitsemansa linja  
•	tietopalveluissa on joitakin palveluita jo ulkoistettu (mikrofilmien kuvaus VMK:ssa, lainsäädännön tietotuki SM:ssä eduskunnan kirjastoon, VM:n arkistopalvelut VNK:lle, MMM:n tietopalvelu ulkoistettu TIKElle, tietoa hankitaan lisenssisopimuksin ulkopuolelta jne). 
•	substanssin tuntemus on tietopalvelun toiminnan ydinkysymys. Toiminnot voivat olla hajautettuja (esim. ministeriöihin), jolloin substanssin tuntemusta on helpompi kehittää, mutta palvelua voi silti tarjota keskitetysti  (koko valtioneuvostolle)
•	yhteistyökuvioita ministeriöiden kesken on syytä kehittää. YM:ssä on yhteistyö alaisen hallinnon kanssa viety pitkälle. 
•	pitää osata myös luopua toiminnoista, jotta jää mahdollisuuksia kehittää uutta

Manu Herna totesi, että SM:n hanketta viedään eteenpäin. Herättämällä henkiin virtuaalikirjastoajatus voitaisiin kehittää tietopalvelujen yhteistyötä. Informaatikoiden osaamisalueet olisi syytä kartoittaa ja jakaa yhteiseksi omaisuudeksi.

Todettiin, että
•	OM:ssä on suunniteltu sisäisen puhelinluettelon kehittämistä asiantuntijarekisterin suuntaan
•	asiantuntijarekisterien ylläpito on ongelma: miten saada virkamiehet ylläpitämään tietojaan – se on ainoa tapa saada asiantuntijarekisterit pysymään ajantasaisina.
•	OPM:ssä on tehtävän mukainen hakumahdollisuus intranetissä
•	VN-puhelinluettelon hyödyntämismahdollisuus on syytä ottaa huomioon.

8	Anoppi – kehitetäänkö vai lopetetaanko?
	
Maija Jussilainen  kertoi, että VNTHY:ssä on mielenkiintoa kehittää asiakaspalautteen keräämistä, Anoppi yhtenä mahdollisuutena. Anopin tuottajat ovat esittäneet jo keväällä järjestettäväksi tilaisuutta, jossa keskusteltaisiin Anopin käyttömahdollisuuksista. Anoppi on käytössä mm. Tilastokeskuksessa (http://www.stat.fi/tk/palaute.html) ja  Maanmittauslaitoksella (http://www.nls.fi/org/palaute.html); sieltä on ollut halukkuutta tulla kertomaan kokemuksia. 

Todettiin, että 
•	asiakkaat käyttävät hyvin vähän Anoppia, etenkin sen jälkeen kun se jätettiin pois Senaattorista 
•	Anoppi on hankalakäyttöinen
•	yhteisen palautteen keruu yhteisistä järjestelmistä on perusteltua

Päätettiin järjestää syksyn aikana tilaisuus asiakaspalautteesta.

9	Syksyn toimintakalenteri

Käytiin läpi syksyn toimintakalenteri. Päätettiin, että Valtipan kokoukset ovat: ke 9.10., 6.11., 11.12. (myös pikkujoulu) klo 13-n.16.

Lisättiin kalenteriin:
•	OECD- asiakirjojen jakelu ja hallinta; todettiin, että asia kuuluu asiakirjahallinnon ryhmän valmisteltavaksi
•	ministeriöiden tehtäväluokitus, diaarikaava ym. luokitukset; käsittelyyn marraskuussa
•	ministeriöiden palkkausjärjestelmät ja tietopalveluhenkilöstön sijoittuminen järjestelmissä

Todettiin, että kalenteri on työväline ja sitä täydennetään tarvittaessa.

10	Ilmoitusasiat

- Irja Peltosen, Pekka Kuittisen, Eila Leinon ja Maija Jussilaisen matkakertomus  IFLAn esikonferenssista Lontoossa 14-15.8.2002 (ja IFLAn konferenssista Glasgowista) on jaettu kokouskutsun yhteydessä. Se on myös VN-foorumissa.  Päivikki Karhula kirjoittaa matkakertomuksen pohjalta jutun Signumiin.

- JHS 132: Sähköposti asioinnissa; suositusluonnos valmistunut; suositus annetaan kun eduskunta on käsitellyt HE 17/2002: Laki sähköisestä asioinnista virannomaistoiminnassa ja HE 197/2001: Laki sähköisestä allekirjoituksesta (lähetetty Valtipalle sähköpostitse aiemmin)

- Tunnistaminen valtionhallinnon verkkopalveluissa – VM:n ohje (lähetetty Valtipalle sähköpostitse aiemmin)

- VNTHY:n luonnos VN tietohallintostrategian sisällysluetteloksi (lähetetty Valtipalle sähköpostitse aiemmin)

- Vati (20.8.2002) esitti JUHTAlle 3.9.2002 kokoukseen, että perustetaan XML-strategiatyöryhmä; Juhani Koivunen VM/HKO/THY:stä keskeisenä henkilönä.

- Henkilöasioita tietopalveluissa:
- Anja Vilo  ryhtyy 1.9. alkaen hoitamaan EU-edustuston hallinnollisia asioita, tilalla Valtipassa Jyrki Paloposki, varalla Mirja Nissinen
- Paula Mikkonen LVM:stä on Helsingin yliopiston opiskelijakirjastossa, sijainen valittaneen syyskuussa.
- Ansa Majuri on palannut VM:n kirjastoon. Leila Keranto on siirtynyt VM:stä TM:n EU-asiakirjahallintoon.
- Aino Heikkinen on aloittanut MMM:n arkistonhoitajana.

- Rekisteripooli järjestää seminaarin 25.10.2002 klo 9-18 Kuntatalolla, ks. www.kuntaliitto.fi/tietot/sem251102.htm

11	 Kokouksen päättäminen
Puheenjohtaja päätti kokouksen klo 12.

Maija Jussilainen 
	sihteeri